**Nenad Knežević**, poznatiji kao **Knez** (Titograd, 5. prosinca 1967.) je crnogorski pjevač i tekstopisac, jedan od najznačajnijih crnogorskih pop izvođača. Godine 2015. Knez je predstavljao Crnu Goru na Eurosongu u Beču, gdje je osvojio 13. mjesto u finalu, čime je tada ostvario najbolji plasman Crne Gore u historiji Eurosonga. 

Knez je djetinjstvo proveo u tadašnjem Titogradu (današnja Podgorica), gdje se školovao i gdje je sa šest godina započeo glazbenu karijeru. Tokom srednje škole s gitaristom Leom Đokajem osniva bend Visoka frekvencija, za kojeg piše pjesme "Da l' si ikada mene voljela" i "Ti si kao magija", koje će kasnije postati hitovi. Nakon srednje škole je kratko bio dio benda Milan i Luna, nakon kojega je osnovao The Moon Band, s kojim je svirao po crnogorskoj obali, odnosno Montenegro Band, u kojem je surađivao s ocem Milijom Kneževićem. Solo karijeru započeo je 1992. godine nastupom na prestižnom MESAM festivalu i to s pjesmom "Da l' si ikada mene voljela". Kasnije iste godine uslijedio je debitantski album *Kao magija*, koji je polučio priličan uspjeh i Knezu donio nekoliko nagrada. Dvije godine kasnije izlazi mu drugi album, *Iz dana u dan*, a treći album, *Automatic* (1996.), obara sve rekorde prodaje. Dotadašnji uspjeh kulminirao je velikim koncertom u beogradskom Sava centru. 

Godine 1999. izlazi kompilacijski album pod naslovom *The Best of Knez*, a sam izviđač drastično mijenja svoj imidž. Sljedeće godine sudjeluje na Budvanskom festivalu, na kojem osvaja prvo mjesto s pjesmom "Vjeruj", čiji su autori Mirko i Snežana Vukomanović. Godine 2001. izdaje četvrti album, *Daleko, visoko*, kojeg mnogi smatraju njegovim najboljim albumom. Peti album, *Ti me znaš*, izlazi 2003. godine, a šesti album, *Vanilla* (2005.), donosi novu promjenu stila i približavanje houseu i r'n'b-ju. Sljedeće godine osvaja treće mjesto na Budvanskom festivalu, a 2008. izdaje i svoj sedmi album, *Otrov i med*. 

Dana 31. listopada 2014. objavljeno je kako će Knez predstavljati Crnu Goru na Eurosongu 2015. u Beču. Nastupio je s pjesmom "Adio", čiju glazbu potpisuje Željko Joksimović, te je osvojio 13. mjesto u finalu, što je u tom trenutku bio najbolji plasman Crne Gore na tom natjecanju.

Diskografija
------------

### Studijski albumi

* *Kao magija* (1994)
* *Iz dana u dan* (1996)
* *Automatic* (1997)
* *Daleko, visoko* (2001)
* *Ti me znaš* (2003)
* *Vanilla* (2005)
* *Otrov i med* (2008)

### Kompilacije

* *The Best of Knez* (1999)
* *Balade* (2006)
* *Opa Cupa* (2012)

Vanjske poveznice
-----------------

* Biography in Serbian at BalkanMedia.com[*mrtav link*]
* Information Card in Serbian at BalkanMedia.com

  


| * p
* r
* u
 Crna Gora na Pjesmi Eurovizije |
| --- |
| 

|  |  |
| --- | --- |
| 2006–2020 | 2021–*danas* |
|  |
| 
2007.
2008.
2009.
2010.
2011.
2012.
2013.
2014.
2015.
2016.
2017.
2018.
2019.
~~2020.~~
 | 
*Stevan Faddy* 
*Stefan Filipović*
*Andrea Demirović* 
*odustali*
*odustali*
*Rambo Amadeus* 
*Who See* 
Sergej Ćetković
Knez
*Highway*
*Slavko Kalezić*
*Vanja Radovanović*
*D mol*
~~*natjecanje otkazano*~~
 | 
"*Ajde, kroči*" 
"*Zauvijek volim te*"
"*Just Get Out of My Life*" 
*odustali*
*odustali*
"*Euro Neuro*" 
"*Igranka*" 
"Moj svijet"
"Adio"
"*The Real Thing*"
"*Space*"
"*Inje*"
"*Heaven*"
~~*natjecanje otkazano*~~
 | 
2021.
2022.
2023.
2024.
 | 
*odustali*
Vladana
*odustali*
"TBD"
 | 
*odustali*
"*Breathe*"
*odustali*
"TBD"
 |

 |
| **Bold** označava da je pjesma te godine pobijedila na Eurosongu • *Italic* znači da se pjesma nije plasirala u finalnu večer te godine |


|  |  |
| --- | --- |
| Normativna kontrola Uredi na Wikidati | 
* MusicBrainz: 03fea9d4-d5e0-40bc-bd1e-e578e9885bc2
* CONOR.SI: 250246755

 |